གས་རྣམ་པ་ཅན། །ཁོ་ནར་ཟད་དོ་ཞི་གནས་ནི། །འདོད་ལ་
འདུན་དང་རྣམ་པར་འཚེ། །མངོན་དུ་གྱུར་པས་མ་བཅིངས་པའི། །རྩེ་གཅིག་པ་ཙམ་ཡིན་མོད་
ཀྱང་། །ངར་ཞེན་པ་དང་ང་ཡིར་འཛིན། །མངོན་དུ་གྱུར་དང་མཚུངས་ལྡན་ཕྱིར། །ཟག་མེད་
ལམ་གྱི་རྟེན་མི་རུང་། །ལྷག་མཐོང་ཞི་རགས་རྣམ་པ་ཅན། །དེ་ལའང་སྦྱོར་དངོས་གཉིས་ཡིན་ཏེ། །
སྦྱོར་བ་གོང་འོག་ས་རྣམས་ཀྱི། །སྐྱོན་དང་ཡོན་ཏན་ཐོས་བསམ་པ། །དེ་དེ་ཉིད་ལ་མཉམ་འཇོག་
པ། །ཉེར་བསྡོགས་དུས་ཀྱི་ཞི་གནས་ཏེ། །དེ་ནས་དགའ་དང་བདེ་སྐྱེས་པ། །དངོས་གཞིར་སོན་
144

དབུ་མའི་ལྟ་ཁྲིད། ཞི་གནས་དང་ལྷག་མཐོང་ཟུང་དུ་འཇུག་པ་ངོ་མཚར་རྒྱན་གྱི་ཕྲེང་བ།
པའི་ཞི་གནས་སོ། །སངས་རྒྱས་པ་རྣམས་གང་ཟག་ལ། །བདག་མེད་ཐོས་བསམ་གྱིས་སྦྱངས་
ནས། །ཞི་གནས་བསྒྲུབ་པའི་རིམ་པ་ཡིས། །གྲུབ་ཚེ་ང་དང་ང་ཡི་བར། །ཞེན་པའི་འཆིང་བས་
མ་བཅིང་ཕྱིར། །ཟག་མེད་ལམ་གྱི་རྟེན་དུ་རུང་། །སངས་རྒྱས་པ་ཡི་སོ་སྐྱེ་ཡང་། །ལྷག་མཐོང་
ཞི་རགས་རྣམ་ཅན་གྱིས། །འོག་མའི་ས་ལ་ཆགས་བྲལ་ནས། །གོང་མར་སྐྱེ་བའི་ལས་སོག་བྱེད། །
འཕགས་པ་ཉན་ཐོས་པ་དག་ཀྱང་། །ཞི་རགས་རྣམ་པ་ཅན་དག་གིས། །ཁམས་ལ་ཆགས་བྲལ་
བྱེད་དོ་ཞེས། །ཉན་ཐོས་སྡེ་པ་འདོད་མོད་ཀྱང༌། །འཕགས་པ་ཐོབ་རྗེས་འཁོར་བར་ནི། །
འཕེན་བྱེད་ལས་སོགས་བྱེད་པའི་ལུགས། །དེ་ཕྱིར་ཐུན་མོང་མ་ཡིན་པའི། །ལྷག་མཐོང་བདེན་
པའི་རྣམ་པ་ཅན། །སྐྱེས་ནས་འཕགས་རྣམས་ཞི་རགས་ཀྱིས། །ཁམས་ལ་ཆགས་བྲལ་བྱེད་མི་
སྲིད། །ཐེག་པ་ཆེ་རྣམས་གང་ཟག་དང་། །ཆོས་ལ་བདག་མེད་ཐོས་བསམ་གྱི། ། རིགས་པས་
ཤེས་པ་སྔོན་སོང་ནས། །ཞི་གནས་ཉིད་ལ་འཇུག་བྱེད་ཀྱི། །མཚན་ཉིད་རིག་སོགས་ཞི་རགས་
ཀྱིས། །ཁམས་ལ་ཆགས་བྲལ་དོན་མི་གཉེར། །ལུས་སེམས་ཤིན་ཏུ་སྦྱངས་ཅན་གྱི། ། ཞི་
གནས་མངོན་དུ་གྱུར་དེ་ནས། །བདག་ཏུ་འཛིན་པ་མངོན་གྱུར་དང་། །བྲལ་བའི་ཞི་གནས་རྩེ་
གཅིག་པ། །སྦྱོར་བའི་ལམ་གྱི་མཉམ་བཞག་ཏུ། །སྐྱེས་པ་དེ་ཡང་ཟུང་འབྲེལ་ཏེ། །ལྷག་མཐོང་
རྣམ་པར་རྟོག་པ་དང༌། །མཚུངས་པར་ལྡན་ཕྱིར་ཟུང་འཇུག་མིན། །ལྷག་མཐོང་དང་ནི་ཞི་གནས་
ཀྱི། །དབྱེ་བ་སོ་སོར་མི་ཕྱེད་པ། །དེ་ནས་ཟུང་དུ་འཇུག་པ་སྟེ། །མཐོང་བའི་ལམ་ནས་མངོན་དུ་
གྱུར། །ཐལ་འགྱུར་བ་ནི་ཐོས་པའི་དུས། །རིགས་པའི་བསྒྲུབ་བྱ་ཁས་མི་ལེན། །བསམ་བྱུང་
གིས་ཀྱང་འདི་དེ་ཞེས། །གཞལ་བྱ་ཉིད་དུ་ཞེན་མི་བྱེད། །རྒོལ་བ་གཞན་གྱི་བློ་ངོར་ཡང་། །
དེ་དེ་ཉིད་ལ་གྲགས་པ་ཡི། །རིགས་པས་དགག་བྱ་འགོག་པ་དང་། །ཁེགས་ལ་ཐོས་བསམ་ཞེས་
སུ་བརྗོད། །དེ་ལྟར་ཁེགས་པའི་རྒྱུ་དེ་ཉིད། །དེ་དང་འཛིན་སྟངས་འགལ་བ་ཡི། །རྣམ་པར་རྟོག་
པས་མ་དཀྲུགས་པར། །སེམས་ཀྱི་རང་བཞིན་འོད་གསལ་ཉིད། །རྩེ་གཅིག་གྱུར་པའི་ཞི་གནས་
དང་། །བཤད་མ་ཐག་པའི་ཐོས་བསམ་གྱི། །ཤེས་རབ་སྤེལ་མར་གོམས་བྱེད་པ། །དེ་ལ་ཞི་ལྷག་
སོ་སོ་བའི། །སྐབས་དང་དཔྱད་བསྒོམ་ཞེས་བྱ་དང་། །ཞི་ལྷག་ངོས་འཛིན་ཏིང་འཛིན་དང་། །
ཤེས་རབ་ཉིད་ལ་འཇོག་ཅེས་བྱ། །དེ་ནས་ཏིང་འཛིན་ཤེས་རབ་ཀྱང་། །ཆོས་ཀུན་རང་རང་གིས་
145

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
སྟོང་པའི། །སྟོང་པ་ཉིད་དང་རོ་གཅིག་པར། །གྱུར་ལ་ཟུང་འཇུག་ཞེས་སུ་བརྗོད། །རང་རྒྱུད་པ་
དག་ཐོས་པ་ཡི། །རིགས་པས་བསྒྲུབ་བྱ་སྒྲུབ་པ་དང་། །བསྒྲུབས་པ་དེ་ཉིད་རྗེས་དཔག་གི །
གཞལ་བྱ་ཡིན་པར་ཁས་ལེན་མོད། །གཞལ་བྱ་དེ་ཡང་རྟེན་འབྲེལ་གྱི། །རྟགས་ལས་ཡོད་པའི་
མཐའ་བསལ་ནས། །སྤྲོས་བྲལ་ཉིད་དུ་ཐག་བཅད་པ། །དེ་ནས་ཞི་ལྷག་ཟུང་དུ་སྦྲེལ། །ཟླ་བས་
འཕགས་པའི་མཉམ་གཞག་དུ། །བློ་ཡོད་མིན་པར་བཞེད་པ་ཡི། །འཐད་པ་ཡུལ་དང་ཡུལ་ཅན་
ཀུན། །སྟོང་པ་ཉིད་དུ་རོ་གཅིག་ཕྱིར། །ཞི་འཚོ་རྣལ་འབྱོར་པའི་མངོན་སུམ། །རང་རིག་ཉིད་དུ་
ཁས་ལེན་ཅིང་། །ལེགས་ལྡན་རྣལ་འབྱོར་སྤྱོད་པའི་གཞུང་། །འགོག་མོད་མཉམ་གཞག་བློ་མི་
འགོག །མཉམ་གཞག་དུས་སུ་སྤྲོས་པའི་ཚོགས། །ཅི་ཡང་གཟིགས་པ་མེད་ཉིད་ལས། །གཞན་
པའི་སྤྲོས་བྲལ་རྟོགས་ཚུལ་ནི། །ཐལ་རང་གཞུང་ལས་གསུངས་པ་མེད། །མཉམ་པར་གཞག་
ལ་བློ་མེད་ཚེ། །རྗེས་ཤེས་གང་ལས་འབྱུང་ཞེས་ན། །ཇི་སྲིད་གཟུང་འཛིན་གཉིས་སྣང་གི །
བག་ཆགས་མ་སྤངས་དེ་སྲིད་དུ། །བག་ཆགས་དེ་ལས་ཡང་དག་པ། །མིན་པའི་ཀུན་རྟོག་ངང་
གིས་སྐྱེ། །རྫོགས་སངས་རྒྱས་ནི་མཉམ་གཞག་ལས། །ནམ་ཡང་གཡོ་བ་མེད་པའི་ཕྱིར། །
གཞན་སྣང་མ་གཏོགས་རང་རྒྱུད་ཀྱི། །ཤེས་བྱའི་མཁྱེན་ཚུལ་འདིར་མ་བཤད། །ཤེས་པར་བྱ་ལ་
མ་ལྟོས་པའི། །ཤེས་བྱེད་མེད་ཅིང་སངས་རྒྱས་པར། །ཤེས་བྱའི་བུད་ཤིང་ཟད་པའི་ཕྱིར། །
ཤེས་བློ་མེད་ཅེས་ཟླ་བས་གསུངས། །གཟུགས་སྐུའི་སྣང་བ་གང་འཆར་བ། །བསོད་ནམས་
ཚོགས་ཆེན་རྫོགས་དབང་གི །གཞན་སྣང་ཡིན་ཀྱང་རྒྱུད་གཞན་གྱིས། །བསྡུས་པ་སྐབས་འདིར་
མི་བཞེད་དོ། །འདི་ལྟར་འཆད་པ་ཟླ་གྲགས་དང་། །རྫོགས་སངས་རྒྱས་ལ་སྐུར་འདེབས་ཞེས། །
རྗེ་བཙུན་གྲགས་པས་གང་གསུངས་དང་། །རྫོགས་སངས་རྒྱས་ལ་ཡེ་ཤེས་ནི། །ཡོད་མེད་སྤྲོས་
པ་ལས་འདས་ཞེས། །འཇིགས་མེད་པཎ་ཆེན་གྱིས་གསུངས་པ། །སྔ་མ་ཟླ་བའི་སྔགས་གཞུང་གི །
དགོངས་པ་ཉིད་དང་ཕྱི་མ་ནི། །ཟླ་བའི་རིགས་གཞུང་ཉིད་ལ་དགོངས། །ཕར་ཕྱིན་ཐེག་པའི་
སྐབས་འདིར་ནི། །གང་ཟག་དང་ནི་ཆོས་རྣམས་ལ། །སོ་སོར་རྟོག་པའི་ཤེས་རབ་ཀྱིས། །དཔྱད་
པ་སྔོན་དུ་མ་སོང་བའི། །ཞི་གནས་སྲིད་མོད་ལྷག་མཐོང་ནི། །རྣམ་དག་སྲིད་པ་མ་ཡིན་ནོ། །
དེ་ཕྱིར་མོས་པས་སྤྱོད་པའི་སར། །གནས་ལུགས་ཚོལ་བའི་སོར་རྟོག་དང་། །བཙལ་བས་གང་
146

དབུ་མའི་ལྟ་ཁྲིད། ཞི་གནས་དང་ལྷག་མཐོང་ཟུང་དུ་འཇུག་པ་ངོ་མཚར་རྒྱན་གྱི་ཕྲེང་བ།
དུའང་མ་རྙེད་པའི། །ངང་ལས་གཡོ་མེད་ཞི་གནས་དག །ཐུན་རེ་བཞིན་ཡང་སྤེལ་མར་ནི། །རྣལ་
འབྱོར་ཉིད་དུ་བྱེད་ཅེས་པ། །དབུ་མའི་མན་ངག་གཞུང་གི་ནི། །དགོངས་པར་པུ་ཏོ་བ་ཡིས་
བཤད། །མན་ངག་པ་རྣམས་གཟུང་འཛིན་གྱི། །སེམས་རྣམས་ཀུན་གྱི་ངོ་བོ་དེ། །གང་དུ་གནས་
ཞེས་ཚོལ་བྱེད་ཀྱི། །ཤེས་རབ་གཞན་གྱིས་བཙལ་བ་ན། །འོད་གསལ་བ་ལས་གང་དུ་ཡང་། །
མ་རྙེད་ངང་དུ་མཉམ་འཇོག་པ། །ཞི་ལྷག་ཟུང་འཇུག་ཡིན་ཞེས་གསུངས། །ལུགས་འདི་དག་ལ་
གོ་རིམ་བཞིན། །བོད་རྣམས་དཔྱད་དང་འཇོག་སྒོམ་ཟེར། །གཉིས་ཀ་ལ་ཡང་རིགས་པ་ཡི། །
དཔྱད་པ་སྔོན་དུ་སོང་དགོས་ཀྱང་། །དངོས་གཞིའི་དུས་སུ་དཔྱད་འཇོག་གི །དབྱེ་བ་ནམ་ཡང་
ཡོད་མ་ཡིན། །རིགས་པ་དེ་ཡང་རང་སྟོང་དང་། །གཞན་སྟོང་རིགས་པས་ཕྱེ་བ་དང་། །མཉམ་
པར་གཞག་ཡུལ་མ་ཡིན་དང་། །མེད་པར་དགག་པའི་དབྱེ་བས་ཕྱེ། །ལུགས་གཉིས་པ་ལ་གཞུང་
ལུགས་པས། །རིགས་པས་གཏན་ལ་མ་ཕབ་པའི། །ཀུན་རྫོབ་བསྒོམ་བྱར་སོང་ཞེས་དང་།
ལུགས་དང་པོ་ལ་མན་ངག་པས། །ཡོན་ཏན་རྟེན་དུ་མི་རུང་བའི། །ནམ་མཁའ་བསྒོམ་བྱར་བྱས་
གསུངས་མོད། །གཉིས་ཀའང་རང་གཞུང་རྣམ་དག་ཕྱིར། །གང་འདིར་དཔྱད་པ་མི་དགོས་མོད། །
གཞན་དག་མཉམ་གཞག་དངོས་གཞིའི་ཚེ། །བདག་མེད་པ་དང་བདེན་མེད་ཞེས། །རྟོག་པས་
ཞེན་པར་མ་བྱས་ན། །བདག་འཛིན་བདེན་འཛིན་གཉིས་ཀ་དང་། །འཛིན་སྟངས་འགལ་བ་མེད་
པའི་ཕྱིར། །ཞི་གནས་ལྟེངས་པོ་ཙམ་འགྱུར་གྱི། །བདེན་འཛིན་ས་བོན་དྲུང་འབྱིན་པའི། །ཞི་ལྷ
ག་ཟུང་འཇུག་མིན་ཞེས་སྨྲ། །ཇི་ལྟར་སྦྲུལ་ལ་བཟུང་ཉེས་དང་། །སྨན་ཆེན་དུག་དུ་སོང་སོགས་
ཀྱི། །བཤད་པ་སླར་ཡང་འོངས་པའི་ཕྱིར། །འདི་ལ་དང་བ་སྐྱེ་མི་དགོས། །འོན་ཀྱང་ལུང་ལས་
ལྷག་མཐོང་ལ། །ཐོས་དང་བསམ་པའི་ཤེས་རབ་དང་། །བསྒོམ་བྱུང་གཉིས་སུ་ཕྱེ་བ་ཡོད། །
དང་པོ་རྣམ་པར་རྟོག་བཅས་དང་། །ཕྱི་མ་རྣལ་འབྱོར་པའི་མངོན་སུམ། །སྤང་བྱའི་ས་བོན་དྲུང་
འབྱིན་པའི། །གཉེན་པོ་མཐོང་སྒོམ་ལམ་དག་གི །མཉམ་གཞག་ལས་གཞན་གསུངས་པ་མེད། །
དེ་དག་རྟོག་བྲལ་མ་འཁྲུལ་བའི། །ཤེས་ལས་གཞན་དུ་སྲིད་མ་ཡིན། །དེ་ལྟར་ཐོས་དང་བསམ་
པ་དང༌། །བསྒོམ་བྱུང་རྟོག་བཅས་རྟོག་མེད་ཀྱི། །ངོས་འཛིན་རྒྱས་པ་བཤད་ཟིན་ནས། །ཚུལ་
བཞིན་གོམས་པར་བྱེད་ཚུལ་འཆད། །ཐོག་མར་དཀོན་མཆོག་གསུམ་པོ་ཡི། །གོ་འཕང་ཐོབ་པར་
147

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
འདོད་པའི་བློས། །ཡོན་ཏན་མཐོང་ནས་མི་ཕྱེད་པའི། །དང་བས་སྐྱབས་འགྲོ་རྩམ་པར་བྱ། །དེ་ནས་
དཀོན་མཆོག་རྣམ་གསུམ་པོའི། །དྲུང་ཉིད་དཔང་པོར་གསོལ་བཏབ་སྟེ། །ཡན་ལག་བདུན་པ་སྔོན་
འགྲོ་བས། །སྨོན་འཇུག་སྡོམ་པ་བླང་བར་བྱ། །བྱང་ཆུབ་སྨོན་པའི་སེམས་ལས་ནི། །ནམ་ཡང་
ཉམས་པ་མེད་བཞིན་དུ། །བྱང་ཆུབ་འཇུག་པའི་བསླབ་བྱ་ཀུན། །མཉན་ནས་ཚུལ་བཞིན་གོམས་
པར་བྱ། །དེ་ནས་གང་ཟག་ཉིད་དུ་ནི། །རྨོངས་པ་བཟློག་པར་བྱ་བའི་ཕྱིར། །ངར་འཛིན་ལྷན་
སྐྱེས་ཀྱིས་བཏགས་པའི། །ང་དང་ང་ཡིར་འཛིན་པ་ནི། །ཡུལ་དང་བཅས་པ་ཡོད་མིན་པར། །
རིགས་པས་གཏན་ལ་ཕབ་བྱས་ནས། །དམིགས་པ་མེད་པའི་སྙིང་རྗེའམ། །སྟོང་ཉིད་སྙིང་རྗེའི་
སྙིང་པོ་ཅན། །དབུ་མ་ལྟ་བའི་ཁྲིད་འདི་ཡི། །སྔོན་འགྲོའི་གཙོ་འཁོར་དེ་གོམས་བྱ། །དེ་ནས་སྦྱིན་
པ་རྣམ་གསུམ་དང༌། །ཚུལ་ཁྲིམས་གསུམ་དང་བཟོད་པ་གསུམ། །རྣལ་འབྱོར་བློ་ཡི་རིམ་པ་ཡིས། །
བསོད་ནམས་ཚོགས་ལ་བརྩོན་འགྲུས་བརྩོམ། །དེ་ནས་ཉོན་མོངས་ཤེས་བྱའི་སྒྲིབ། །དྲུང་ནས་
འབྱིན་བྱེད་ལྷག་མཐོང་གི །ཡེ་ཤེས་སྤྲོས་པ་ཀུན་བྲལ་བ། །ཉིད་ལ་མྱུར་དུ་འཇུག་བྱའི་ཕྱིར། །
ཐོག་མར་ཞི་གནས་བཙལ་བྱ་སྟེ། །དེ་ཡང་འཁོར་བའི་ཆོས་ཀུན་ལ། །ཆགས་དང་སྡང་དང་
རྨོངས་པ་ཡིས། །རྣམ་པར་དབེན་པས་ངང་གིས་འགྲུབ། །དེ་ཚེ་ལུས་ངག་སེམས་གསུམ་པོ། །
དམ་པའི་ཆོས་ལ་ཐོས་པ་དང་། །བསམ་པས་ཀྱང་ནི་དབེན་དགོས་ན། །རྣམ་པར་དབེན་གཞན་
སྨོས་ཅི་དགོས། །དེ་ལྟར་དབེན་པ་སྔོན་བཏང་ནས། །དངོས་གཞི་དམིགས་རྟེན་གཅིག་ཉིད་ལ། །
གཡེང་གཞན་སྤངས་ཏེ་རྩེ་གཅིག་པས། །དམིགས་མེད་ཉིད་དུ་སོང་བའི་ཚེ། །དེ་དེ་ཉིད་ལ་
མཉམ་པར་བཞག །དེ་ལྟར་རིམ་གྱིས་གོམས་པ་ལས། །ཇི་ཙམ་འདོད་པར་འཇོག་ནུས་ཤིང་། །
ལུས་སེམས་ཤིན་ཏུ་སྦྱངས་ཐོབ་པ། །དེ་ཚེ་ཞི་གནས་གྲུབ་ཞེས་བྱ། །དེར་རྗེས་རིགས་པའི་ཚོགས་
གཞུང་ལས། །གསུངས་པའི་གཞན་གྲགས་རིགས་པ་ཡི། །ཤེས་རབ་ཕ་རོལ་ཕྱིན་པ་ལས། །
གསུངས་པའི་སྤྲོས་པ་ཀུན་བྲལ་བ། །ཉིད་ལས་སྤྲོས་པའི་མཐའ་གཞན་དུ། །མི་འཕྲོ་བ་ནི་དངོས་
གཞི་ཡི། །ལྷག་མཐོང་ཡིན་ཏེ་དེ་ཉིད་ལ། །རིང་དུ་མཉམ་པར་འཇོག་ནུས་པ། །དེ་ཉིད་ཞི་ལྷག་
ཟུང་འཇུག་གོ །དེ་ཡི་སྔོན་དུ་སྤྲོས་བྲལ་ཉིད། །ངེས་པའི་བསམ་བྱུང་ཤེས་རབ་ལ། །ལྷག་མཐོང་
ཞེས་བཤད་རྒྱུ་ལ་ནི། །འབྲས་བུའི་མིང་གིས་བཏགས་པ་སྟེ། །དགོས་པ་སོ་སོར་རྟོག་པ་ཡི། །ཤེས་
148

དབུ་མའི་ལྟ་ཁྲིད། ཞི་གནས་དང་ལྷག་མཐོང་ཟུང་དུ་འཇུག་པ་ངོ་མཚར་རྒྱན་གྱི་ཕྲེང་བ།
རབ་སྔོན་དུ་མ་སོང་བའི། །ལྷག་མཐོང་མེད་པར་རྟོགས་ཕྱིར་དང་། །དངོས་ལ་གནོད་བྱེད་སྒྲ་
དོན་གྱི། །མཚན་མར་འཛིན་པའི་རྟོག་ཡིན་ཕྱིར། །ཤེས་བྱ་ཡོངས་སུ་གཅོད་པ་ཡི། །གཉེན་པོ་
ཉིད་དུ་གོམས་བྱ་མིན། །མཚན་འཛིན་རིགས་པས་བཀག་པ་ན། །མཚན་མེད་ཉིད་དུ་ཞེན་པའི་
བློ། །ལས་དང་པོ་ལ་སྐྱེ་སྲིད་ཀྱང་། །དེ་ཡང་སྤྲོས་པའི་མཐའ་ཡིན་ཞེས། །བཀག་པས་དུག་འཇོམས་
སྨན་དེ་ཉིད། །དུག་ཏུ་འགྱུར་བར་དོགས་མི་བྱ། །དེ་ལྟར་ཕར་ཕྱིན་ཕྱི་མ་གཉིས། །ཟུང་འཇུག་
སྤྲོས་པ་ཀུན་བྲལ་བ། །བསོད་ནམས་ཚོགས་དང་ཐབས་ཅིག་ཏུ། །ས་བདུན་བར་དུ་གོམས་བྱས་
པས། །ཉོན་མོངས་ཅན་གྱི་མ་རིག་པ། །ཀུན་གྱི་ས་བོན་ལས་གྲོལ་ཞིང་། །མཐོང་དང་བསྒོམ་
པས་སྤང་བྱ་བའི། །ཤེས་བྱའི་སྒྲིབ་པའི་ས་བོན་ཡང་། །གང་ཡང་སྤངས་པ་དེ་ལས་གྲོལ། །ས་
བརྒྱད་པ་དེར་མཚན་འཛིན་གྱི། །རྟོག་པ་ཀུན་ལས་གྲོལ་གྱུར་ཀྱང༌། །གཉིས་སྣང་བག་ཆགས་
ཟད་བྱའི་ཕྱིར། །མཚན་མེད་ཉིད་ལ་རིང་དུ་འཇུག །དེ་ཚེ་བསྐལ་པ་ལས་ལྷག་པར། །དེ་ལ་
སྙོམས་པར་འཇུག་ནུས་མོད། །ཧ་ཅང་ཐལ་ན་བསོད་ནམས་ཀྱི། །ཚོགས་ཆེན་མཐའ་དག་མ་
རྫོགས་པར། །ཤེས་བྱའི་སྒྲིབ་ཀུན་སྤངས་སྲིད་པས། །སངས་རྒྱས་རྣམས་ཀྱིས་འགོག་ལས་
བསློང༌།